Qezaya Dêrikî ya Mêrdînî de hîrê kesê ke 2016 de wextê xoverdayîşê xoîdarekerdişî de ameybî tepiştene û dima ra ameybî veradayene ameyî tepiştene.
Mewlude Okmen, Naci Arslan û Davut Tekino ke bêtepiştiş ameyênî muhakemekerdene bi îdîaya ''endamîya rêxistine'' cezaya 7 serran û 6 mengan dîyaye înan. Bado ke cezaya înan  hetê mehkemeya berze ra ameye tesdîqkerdene hîrê heme zî keyeyanê ci de ameyî destbendkerdene û Edlîyeya Mêrdînî de qerar verê rîyê înan de ame wendene û dima ra şawîyayî Zîndanê Tîpê E yê Mêrdînî.
